کشمیر میں بھارتی فوج کی فائرنگ سے مزید 3 افراد ہلاک

بهارت کے وزیر انتظام کشمیر میں بھارتی فوج نے آپریشن کے دوران مزید 3 افراد کو گولی مار کر ہلاک کردیا ہے۔

خبر کا کوڈ: 4576

تاریخ: 11 May 2021 - 15:04

مقدس دفاع نیوز ایجنسی نے بھارتی ذرائع کے حوالے سے نقل کیا ہے کہ بهارت کے زیرانتظام کشمیر میں بھارتی فوج نے آپریشن کے دوران مزید 3 افراد کو گولی مار کر ہلاک کردیا ہے۔

اطلاعات کے مطابق بھارتی فوج کی فائرنگ کے نتیجے میں وادی میں مزید 3 افراد ہلاک ہوگئے، بھارتی فوج نے تینوں افراد کو ضلع اسلام آباد میں سرچ آپریشن کے دوران فائرنگ کرکے ہلاک کیا۔

بھارتی فوج کے اہلکاروں نے ضلع اسلام آباد میں سرچ آپریشن کے دوران علاقے کو مکمل طور پر سیل کرکے داخلی اور خارجی راستوں پر پولیس کی بھاری نفری کو تعینات کردیا تھا۔

کشمیر میڈیا سروس کے مطابق علاقے میں سرچ آپریشن اب بھی جاری ہے جب کہ انتظامیہ نے احتجاج کے پیش نظر موبائل سروس کو بھی معطل کردیا ہے۔